[[File:Yallourn-w-power-station-australia.jpg|thumb|upright=1.05|ലട്രോബ് താഴ്‌വരയിലെ [[Yallourn Power Station|യല്ലോൺ പവർ സ്റ്റേഷൻ]]]]
വിക്ടോറിയയിലെ ഖനനം സംസ്ഥാന ഉൽ‌പാദനത്തിൽ 6 ബില്യൺ ഡോളർ സംഭാവന ചെയ്യുന്നുണ്ടെങ്കിലും 1% ൽ താഴെ തൊഴിലാളികൾ മാത്രമാണ് ഇതിൽ ജോലി ചെയ്യുന്നത്. വിക്ടോറിയൻ ഖനന വ്യവസായം ഊർജ്ജം ഉൽപാദിപ്പിക്കുന്ന ധാതുക്കളിൽ കേന്ദ്രീകരിച്ചിരിക്കുന്നു. [[brown coal|ബ്രൗൺ കൽക്കരി]], പെട്രോളിയം, [[natural gas|ഗ്യാസ്]] എന്നിവ പ്രാദേശിക ഉൽപാദനത്തിന്റെ 90% വരും. എണ്ണ, വാതക വ്യവസായങ്ങൾ സംസ്ഥാനത്തിന്റെ കിഴക്ക് [[Gippsland|ജിപ്‌സ്‌ലാന്റ്]] തീരത്ത് കേന്ദ്രീകരിച്ചിരിക്കുന്നു. ബ്രൗൺ കൽക്കരി ഖനനവും വൈദ്യുതി ഉൽപാദനവും [[Latrobe Valley|ലാട്രോബ് താഴ്‌വരയിലാണ്]].

2005-06 സാമ്പത്തിക വർഷത്തിൽ ഗ്യാസിന്റെ ശരാശരി പ്രതിദിന ഉല്പാദനം 700 ദശലക്ഷം ഘനയടി ആയിരുന്നു. ഇത് മൊത്തം ദേശീയ വാതക വിൽപ്പനയുടെ 18%-ത്തെ പ്രതിനിധീകരിക്കുന്നു. ഗ്യാസിന്റെ ആവശ്യം പ്രതിവർഷം 2% എന്ന നിലയിൽ വർദ്ധിക്കുന്നു.

1985-ൽ ഓഫ്ഷോർ ജിപ്‌സ്‌ലാന്റ് ബേസിനിൽ നിന്നുള്ള എണ്ണ ഉൽപാദനം ദിവസേന ശരാശരി 4,50,000 ബാരലായി ഉയർന്നു. 2005-2006-ൽ, പ്രതിദിന ശരാശരി എണ്ണ ഉൽപാദനം 83,000 ബിബിഎൽ/ദിവസം ആയി കുറഞ്ഞു. ഇത്തരത്തിൽ ഇടിവുണ്ടായെങ്കിലും വിക്ടോറിയ ഇപ്പോഴും ഓസ്ട്രേലിയയിൽ 19.5 ശതമാനം അസംസ്കൃത എണ്ണ ഉൽപാദിപ്പിക്കുന്നു.

വിക്ടോറിയയിലെ പ്രധാനപ്പെട്ട ധാതുവാണ് ബ്രൗൺ കൽക്കരി. ജിപ്‌സ്‌ലാൻഡിലെ ലാട്രോബ് താഴ്‌വരയിൽ ഓരോ വർഷവും 66 ദശലക്ഷം ടൺ ഖനനം നടത്തുന്നു. ലോകത്തിലെ ഏറ്റവും വലിയ ബ്രൗൺ കൽക്കരി ശേഖരം ഈ പ്രദേശത്താണ്.

ഓസ്‌ട്രേലിയയുടെ സ്വർണ്ണത്തിരക്കിന്റെ ചരിത്ര കേന്ദ്രമായിരുന്നിട്ടും വിക്ടോറിയ ഇന്ന് ദേശീയ സ്വർണ്ണ ഉൽപാദനത്തിന്റെ 1% മാത്രമാണ് സംഭാവന ചെയ്യുന്നത്. വിക്ടോറിയ പരിമിതമായ അളവിൽ [[gypsum|ജിപ്സവും]] [[kaolin|കയോലിനും]] ഉത്പാദിപ്പിക്കുന്നു.

കാലാവസ്ഥ
ഖനനം
സമ്പദ്‌വ്യവസ്ഥ
ലൈബ്രറികൾ